Ročná finančná dohoda rok 2002 

aktualizované dňa: 14. 07. 2005

ŠPECIÁLNY PREDVSTUPOVÝ PROGRAM PRE POĽNOHOSPODÁRSTVO A ROZVOJ VIDIEKA V SLOVENSKEJ REPUBLIKE 

Ročná finančná dohoda 2002 

medzi 

Komisiou európskych spoločenstiev v mene Európskeho spoločenstva 

a 

Slovenskou republikou 

Komisia Európskych spoločenstiev, ďalej "Komisia", ktorá zastupuje Európske spoločenstvo, ďalej "Spoločenstvo" a koná v jeho mene, na jednej strane a vláda Slovenskej republiky, ktorá zastupuje a koná v mene Slovenskej republiky, ďalej “Slovenská republika” 

na strane druhej, a spolu uvádzané ako “zmluvné strany”, 

Vzhľadom k tomu, že 

(1) Špeciálny predvstupový program pre poľnohospodárstvo a rozvoj vidieka (ďalej nazývaný ako “SAPARD”) zabezpečujúci finančný príspevok Spoločenstva bol vytvorený na základe nariadenia Rady (ES) č. 1268/1999 o podpore Spoločenstva pre predvstupové opatrenia pre poľnohospodárstvo a rozvoj vidieka v kandidátskych krajinách strednej a východnej Európy v predvstupovom období; 1 

(2) Plán rozvoja poľnohospodárstva a vidieka SR predložený Slovenskou republikou bol schválený dňa 17. novembra 2000 ako Program rozvoja poľnohospodárstva a vidieka rozhodnutím Komisie, prijatým v zmysle článku 4(5) nariadenia Rady (ES) číslo 1268/1999; 

(3) Viacročná finančná dohoda medzi Komisiou Európskych spoločenstiev, ktorá koná v mene Európskeho spoločenstva, a Slovenskou republikou, ďalej "Viacročná finančná dohoda medzi Spoločenstvom a Slovenskou republikou", bola uzavretá dňa 16. mája 2001, a v článku 2 ustanovuje, že finančné záväzky Spoločenstva budú definované v Ročných finančných dohodách; 

(4) Je potrebné definovať finančný záväzok Spoločenstva na rok 2002 na realizáciu Programu pre poľnohospodárstvo a rozvoj vidieka a všetky jeho dodatky (ďalej "Program") v Slovenskej republike a stanoviť dobu platnosti tohto záväzku. Keďže k rozšíreniu Spoločenstva môže dôjsť v priebehu obdobia splatnosti finančného záväzku na rok 2002, prijíma sa opatrenie, ktorým sa obmedzuje doba uzatvorenie nových zmlúv medzi Agentúrou SAPARD a ľubovoľným prijímateľom, aby sa zabezpečil riadny prechod medzi nástrojom SAPARD a ľubovoľnou novou formou pomoci pre rozvoj vidieka v Slovenskej republike, ako členskej krajine Európskej únie. Toto sa robí bez akéhokoľvek dopadu na výsledok ľubovoľného možného Prístupového aktu; 

(5) Článok 12(4) predpisu rady 2500/2001 zo dňa 17. decembra 2001 modifikoval predpis 1268/1999 tak, že rozšíril na fyzické a právnické osoby Cypru, Malty a Turecka právo zúčastňovať sa, okrem iného, výberových konaní a zmlúv pod gesciou SAPARD za tých istých podmienok ktoré platia pre všetky fyzické a právnické osoby členských krajín a prijímateľských krajín. Preto je potrebné rozšíriť toto právo na uvedené krajiny a umožniť im využívať tie isté opatrenia, aké platia pre všetky žiadateľské krajiny; 

(6) S ohľadom na výnimočné prírodné katastrofy, spôsobené povodňami v auguste 2002, na skúsenosti získané a pripomienky vznesené po podpísaní Viacročnej finančnej dohody medzi Spoločenstvom a Slovenskou republikou sa javí ako potrebné vykonať určité ďalšie korekcie tejto dohody. Konkrétne je vhodné korigovať určité opatrenia ustanovení, ktoré sa týkajú výberu projektov. 

sa dohodli na nasledujúcom : 

Článok 1 
Účel 

Táto dohoda definuje finančný záväzok Spoločenstva v prospech Slovenskej republiky na rok 2002. Taktiež sa ňou modifikuje Viacročná finančná dohoda, podpísaná dňa 26.03.2001 v znení jej dodatkov. 

Článok 2 
Záväzok 

Finančný príspevok Spoločenstva pre rok 2002 je limitovaný do výšky 19.502.405 €. Tento záväzok je platný len pre realizáciu Programu v súlade s Viacročnou finančnou dohodou medzi Spoločenstvom a Slovenskou republikou. 

Článok 3 
Doba platnosti záväzku 

Komisia automaticky odstúpi od ktorejkoľvek časti záväzku podľa Článku 2, ktorá nebola preplatená na účet alebo pre ktorú neobdrží akceptovateľnú žiadosť o platbu najneskôr do 31. decembra 2004.
Bez dopadu na ustanovenia, ktoré môžu byť súčasťou Prístupového aktu pre Slovenskú republiku, Agentúra SAPARD neuzavrie zmluvu zahŕňajúcu finančné prostriedky Spoločenstva, súvisiace s touto dohodou, so žiadnym beneficientom neskôr, ako má krajina stanovený dátum na uzatváranie zmlúv na nejakú formu pomoci rozvoju vidieka v Slovenskej republike, ako členskej krajine Európskej únie. 

Článok 4 
Úprava Viacročnej finančnej dohody 

Viacročná finančná dohoda, ktorú uzatvára Komisia a Slovenská republika, sa upravuje nasledujúcim spôsobom: 

1. Článok 8 sa nahradzuje nasledujúcim: 

Článok 8 
Kontaktné miesta 

1. Korešpondencia týkajúca sa ľubovoľnej záležitosti, s výnimkou informácií uvedených v prílohe I k časti F, ktorá spadá do záberu tejto Viacročnej finančnej dohody, a/alebo do záberu Ročných finančných dohôd podľa ustanovení článku 2, pokiaľ je riadne uvedené číslo a názov Programu, sa adresuje na nasledujúce miesto: 

pre Spoločenstvo: 

Commission of the European Communities 
Directorate General Agriculture
SAPARD Unit 
Rue de la Loi 130, B - 1049 Brussels 
Telephone: 00 32 2 296 73 37
Fax: 00 32 2 295 17 46 
E-MAIL: agri-sapard@cec.eu.int 

pre Slovenskú republiku: 

Ministerstvo pôdohospodárstva Slovenskej republiky
Sekcia európskej integrácie, štrukturálnej politiky a regionálneho rozvoja
Dobrovičova 12 – SK-812 66 Bratislava, Slovensko
Telefón: 00 421 2 5926 6510
Fax: 00 421 2 5926 6499
E-Mail: namerova@land.gov.sk 

a 

Ministerstvo financií Slovenskej republiky
Útvar Národného fondu
Štefanovičova 5 – SK-817 82 Bratislava 15, Slovakia
Telephone: 00 421 2 5958 2511 (12)
Fax: 00 421 2 5958 2594
E-Mail: mhrachovcova@mfsr.sk 

2. Korešpondencia týkajúca sa informácií uvedených v prílohe I k časti F, ktoré spadajú do záberu tejto Viacročnej finančnej dohody a/alebo do záberu Ročnej finančnej dohody podľa ustanovenia článku 2, pokiaľ je riadne uvedené číslo a názov Programu, sa adresuje na nasledujúce miesto:

pre Spoločenstvo: 

European Commission 
European Anti-Fraud Office (OLAF) 
Directorate C 
30, Rue Joseph II 
B - 1049 Brussels 

pre Slovenskú republiku:
 
Úrad vlády Slovenskej republiky 
Sekcia kontroly - Centrálny kontaktný útvar OLAF 
Námestie slobody 1 – SK – 813 70 Bratislava, Slovensko 
Telefón: 00 421 2 5729 5709 
Fax: 00 421 2 5729 5752 
E-Mail: olaf@vlada.gov.sk 

Ministerstvo pôdohospodárstva Slovenskej republiky 
Sekcia európskej integrácie, štrukturálnej politiky a regionálneho rozvoja 
Dobrovičova 12 – SK-812 66 Bratislava, Slovensko 
Telefón: 00 421 2 5926 6510 
Fax: 00 421 2 5926 6499 
E-Mail: namerova@land.gov.sk 
a

Ministerstvo financií Slovenskej republiky 
Útvar Národného fondu 
Štefanovičova 5 – SK-817 82 Bratislava 15, Slovensko 
Telefón: 00 421 2 5958 2511 (12) 
Fax: 00 421 2 5958 2594 
E-Mail: mhrachovcova@mfsr.sk 

2. V časti A 

- Článok 5(7) sa nahradzuje nasledujúcim:

”7. Pokiaľ ide o investície do projektov, s výnimkou projektov v oblasti infraštruktúry takého druhu, ktoré nevytvárajú žiadny významný čistý príjem, Agentúra SAPARD zabezpečí, že pre každý projekt v danom Programe celková štátna pomoc udelená zo všetkých zdrojov nepresiahne 50% celkových oprávnených nákladov. Opatrenia na školenia sa pre účely tohto odstavca považujú za ľudský kapitál a nie za investíciu".

- V článku 8(1), bod (b) sa nahradzuje nasledujúcim:

”(b) na základe prehlásení o výdavkoch, ktoré vznikli beneficientovi a ktoré sú doložené originálnymi príjmovými faktúrami alebo inými relevantnými dokladmi, pokiaľ podľa daného Programu pomoc nie je funkciou výdavkov. Takéto prehlásenia budú obsahovať len výdavky alebo, v prípade že pomoc nie je funkciou výdavkov, udalosti, ktoré nastali po dátume uzavretia zmluvy, ktorou sa žiadateľ stal prijímateľom podľa Programu pre príslušný projekt, s výnimkou Programu pre štúdiu realizovateľnosti a súvisiace štúdie a pre opatrenie technickej pomoci. S výnimkou krokov podľa opatrenia o technickej pomoci, výdavky v žiadnom prípade nebudú súvisieť s vybraným projektom, zmluvami, ktoré uzavrela Agentúra SAPARD, alebo ktoré boli uzavreté v mene Agentúry SAPARD, a prijímatelia, a s výdavkami uhradenými pred dátumom (dátumami) špecifikovaným(i) v rozhodnutí Komisie podľa článku 3 (1) tejto časti. Ak si Agentúra SAPARD neponechá originály faktúr, ani iné relevantné doklady podľa tohto pododseku, ktoré nasledujú po príjmových dokladoch, Agentúra SAPARD zabezpečí, aby sa z nich vyhotovili kópie, a vykoná opatrenia, ktorými zabezpečí, aby tieto originály boli k dispozícii pre účely auditov alebo kontrol. 

V článku 10(1) bod (b) je nahradený nasledujúcim:

”(b) pri preplatkoch Agentúry SAPARD a pri dlhoch, ktoré Agentúra SAPARD nevymohla, ako aj pri dlhoch, ktoré neboli inkasované do 2 rokov od ich zápisu do Knihy dlžníkov, sadzba pripadajúca na predposledný pracovný deň Komisie v mesiaci predchádzajúcom ten mesiac, v ktorom bol daný preplatok alebo dlh prvýkrát zaznamenaný.” 

V článku 14 bod 2.6 je nahradený nasledujúcim:

”2.6. Pravidlá pre verejné obstarávanie služieb, prác a dodávok v Slovenskej republike budú v súlade s pravidlami definovanými v Manuále Komisie "Zmluvy na služby, dodávky a práce uzavreté v rámci spolupráce Spoločenstva s tretími krajinami 2 V ňom zahrnutá požiadavka na schválenie Komisiou vopred sa však nebude uplatňovať. Zaobstarané služby, práce, strojné vybavenie a dodávky budú mať svoj pôvod v Spoločenstve alebo v krajinách uvedených v bode 8 časti F."

Pridáva sa nasledujúci článok: 

Článok 16 
Výnimočné prírodné katastrofy 

1. V súlade modifikovaným nariadením Rady (ES) č. 1268/1999, v prípade, ak Komisia rozhodne, že Slovenskú republiku postihla výnimočná prírodná katastrofa, môže na základe zdôvodnenej žiadosti od Slovenskej republiky, na závažné projekty v postihnutej oblasti a na určité obdobie, zvýšiť mieru spolufinancovania zo Spoločenstva na celkových verejných výdavkoch nad tú, ktorá je uvedená v Programe, až do výšky 85 %. Komisia môže naviac umožniť odchýlky od rôznych ustanovení tejto časti dohody, a to nasledujúcim spôsobom: 

a) V súlade modifikovaným nariadením Rady (ES) č. 1268/1999, hranice 50 %, tak ako sú stanovené v článku 5, odsek 6 a 7, môže byť zvýšené až do 75 %. 

b) v článku 7, odsek 5, druhý pododsek, žiadosti o ďalšie platby na účet môžu tiež vychádzať z odhadov potrieb vyplývajúcich z predpokladaného dopadu danej výnimočnej prírodnej katastrofy. 

c) v článku 8 odsek 1 (b), 

- požiadavka na prehlásenie o výdavkoch, ktoré vznikli prijímateľovi, ktoré sa majú doložiť obdržanými faktúrami, sa môže nahradiť formálnym rozhodnutím Agentúry SAPARD o podpore daného projektu. Kritériá pre takéto rozhodnutia sa špecifikujú v zdôvodnenej žiadosti predloženej Slovenskou republikou a schválenej Komisiou. Prijímateľ sa musí zaviazať, že v priebehu obdobia kratšieho ako jeden rok predloží prehlásenie o výdavkoch, ktoré mu skutočne vznikli, ako to ukladá článok 8, odsek 1 (b). Žiadna platba ľubovoľnému prijímateľovi v zmysle tejto odchýlky nesmie presiahnuť čiastku stanovenú na základe výšky viac ako 20% celkových nákladov investície uvedenej v predložených dokladoch a bude podliehať primeraným zárukám. 

- ustanovenie, ktorým sa obmedzuje predkladanie prehlásení na udalosti, ku ktorým došlo po dátume uzavretia zmluvy, ktorou sa zo žiadateľa stáva prijímateľ, sa nahradí obmedzením na dátum, ktorý nesmie byť skorší ako došlo k danej výnimočnej prírodnej katastrofe. 

d) v článku 14 bod 2.6, povinnosť, že verejné obstarávanie služieb, prác a dodávok musí byť v súlade s Manuálom Komisie, sa môže nahradiť menej zaťažujúcimi ustanoveniami, vrátane ustanovení, ktoré povoľujú dohodnuté postupy, pričom orgány informujú poskytovateľov o svojom výbere a dohodnú podmienky zmluvy s jedným alebo viacerými z nich.”

3. V časti B:

- Do článku 4 sa pridáva nasledujúci odsek: 

6. V prípade, že Komisia rozhodne, že Slovenskú republiku postihla nejaká výnimočná prírodná katastrofa, môže na základe odôvodnenej žiadosti od Slovenskej republiky povoliť odchýlky od ustanovení hore uvedených odsekov 2 (e), 3 (b), 3 (c) a 4, a to pre závažné projekty v postihnutej oblasti a na určité obdobie. 

- Článok 6(2) sa nahradzuje nasledujúcim:

2. Monitorovanie sa bude vykonávať vzhľadom na významné fyzikálne, ekologické a finančné ukazovatele. Tieto monitorovacie ukazovatele, týkajúce sa vstupov a výstupov daného Programu, majú súvisieť so špecifickým charakterom príslušnej pomoci, jej cieľmi a sociálno-ekonomickou, štrukturálnou a ekologickou situáciou Slovenskej republiky. 

- Do článku 8(5) (c) sa pridáva nasledujúca odrážka:

(v) údaje, ktorými sa preukáže, že prostriedky Spoločenstva nenahradili financovanie dostupné v Slovenskej republike. 

4. Do časti C sa pridáva nasledujúci článok: 

Článok 8 
Európske dohody 

Slovenská republika zabezpečí, aby sa pri každej verejnej pomoci, ktorá deformuje alebo hrozí deformáciou konkurencie tým, že zvýhodňuje určité podniky alebo výrobu určitých tovarov podporovaných programom SAPARD, a to iných, ako sú uvedené v hlave III, rešpektovali kapitoly II a III Európskej dohody, článok 64 3 

5. V časti D sa tabuľka A1 (pripojená ako príloha III) prikladá k formuláru D-1.

6. V časti F

- Zoznam krajín uvedených v položke 8, stĺpec (e), sa nahradzuje nasledujúcim:

"Bulharsko, Česká Republika, Estónsko, Maďarsko, Lotyšsko, Litva, Poľsko, Rumunsko, Slovensko, Slovinsko, Cyprus, Malta a Turecko". 

- Ustanovenia podpoložky 7.3 pod 7.3.1 stĺpec (e) sa nahradzujú nasledujúcim: 

“7.3.1 V priebehu dvoch mesiacov nasledujúcich po každom štvrťroku Slovenská republika oznámi Komisii všetky iregularity, ktoré boli predmetom prvého administratívneho alebo súdneho vyšetrovania. Táto správa sa predkladá v tvare formulára uvedeného v prílohe I k tejto časti.” 

- Ustanovenia v podpoložke 7.5 pod 7.5.1 stĺpec (e) sa nahradzujú nasledujúcim: 

“7.5.1. V priebehu dvoch mesiacov nasledujúcich po každom štvrťroku Slovenská republika informuje Komisiu, s použitím formulára v prílohe I k tejto časti a s prihliadnutím na všetky predchádzajúce správy podľa podpoložky 7.3, o postupoch nariadených po všetkých predtým oznámených iregularitách a o významných zmenách z nich vyplývajúcich.” 

- Príloha I k tejto Ročnej finančnej dohode sa prikladá ako príloha I k časti F Viacročnej finančnej dohody. 

Článok 5 
Nadobudnutie účinnosti 

Táto dohoda nadobudne účinnosť v deň, keď si obidve zmluvné strany navzájom oznámia, že ukončili všetky formality potrebné na jej uzavretie. 

Článok 6
Podpis 
Táto dohoda bude vyhotovená duplicitne v angličtine a v slovenčine, pričom len anglický text sa považuje za autentický. 
Vyhotovené v Bruseli, dňa ……mesiaca ….…….roku dvetisíc ……. 

Za Komisiu Európskeho spoločenstva:

………………………………. 

Franz FISCHLER 
Člen Komisie 

Za Slovenskú republiku: 

…………………………........... 

Pál CSÁKY
podpredseda vlády SR pre európsku integráciu, ľudské práva a menšiny 

................................................... .................................................. 

Zsolt SIMON 									    Ivan MIKLOŠ 
minister pôdohospodárstva SR podpredseda vlády SR a 				minister financií SR

___________________________ 
1) OJ č. L 161, 26.6.1999, str. 87 - 93.
2) SEC 1999 1801/2
3) OJ č. L 359, 31.12.1994, str. 0002-0210.
4) S výnimkou poslednej číslice zostáva číslo prípadu rovnaké a skladá sa z: iniciálky kandidátskej krajiny/rok/trojmiestne číslo prípadu/S pre SAPARD/0 pre prvú správu, 1 pre prvú aktualizáciu, 2 pre druhú aktualizáciu atď., napr. PO/02/001/S/0 
5) Dve číslice označujú rok a dve číslice označujú štvrťrok, napr. 0203, 0206, 0209, 0212 
PRÍLOHA I 

Prípad č.: MS/XX/XXX/S/X 

štvrťročná správa o iregularitách v súvislosti so špeciálnym predvstupovým programom pre poľnohospodárstvo a rozvoj vidieka (SAPARD), podľa požiadaviek časti F-7.3 a F-7.5 viacročnej finančnej dohody

IDENTIFIKÁCIA SPRÁVY 

Žiadateľská krajina: 
Prípad číslo: XX/XX/XXX/S/0 4 
Štvrťrok: XX/XX 5 
Dátum odoslania: 
Administratívny útvar v žiadateľskej krajine: 
Kontaktné miesto: 
Meno: 
Telefón: 
Fax: 
E-mail: 

podrobnosti o iregularite 

1. Opis operácie 
1.1 Názov Programu:
1.2 Rozhodnutie Komisie schvaľujúcej Program:
1.3 Názov opatrenia a názov projektu: 
1.4 Číslo projektu žiadateľskej krajiny: 

2. Porušené ustanovenie 
2.1 Porušené ustanovenie Spoločenstva: 
2.2 Porušené ustanovenie štátu:

3. Dátum a prvá informácia, ktorá viedla k podozreniu z iregularity:
3.1 Zdroj počiatočnej informácie vyvolávajúcej podozrenie z iregularity: 

4. Spôsob, akým bola iregularita zistená:

5. Druh iregularity
 
5.1 Praktiky použité pri konaní iregularity: 
5.2 Možno tieto praktiky považovať za nové? Áno ( ) Nie ( ) 
5.3 Ak áno, bolo zaslané oznámenie v zmysle časti F-7.4 Viacročnej finančnej dohody? 

6. Sú do iregularity zapojené aj iné krajiny? Áno ( ) Nie ( ) 
6.1 Ak áno, bolo zaslané oznámenie v zmysle časti F-7.4 Viacročnej finančnej dohody? 

Áno ( ) Dátum a referencia: Nie ( ) Nie je známe ( ) 

7. Čas iregularity 
7.1 Dátum, v ktorom, alebo dátumy, medzi ktorými došlo k iregularite: 

8. Inštitúcie alebo orgány 
8.1 Inštitúcie alebo orgány, ktoré vypracovali oficiálnu správu o iregularite: 
8.2 Inštitúcie alebo orgány zodpovedné za administratívne alebo súdne prešetrenie: 

9. Dátum, v ktorom bola vypracovaná oficiálna správa o iregularite: 

10. Meno a adresa zúčastnených fyzických a právnických osôb:
10.1 Fyzické osoby:
- Priezvisko:
- Meno:
- Adresa: 
- Poštové smerovacie číslo:
- Mesto:
- Krajina
- Funkcia:
 
10.2 Právnické osoby: 
- Meno: 
- Registrované sídlo:
- Poštové smerovacie číslo:
- Krajina: 

FINANČNÉ HĽADISKÁ

11. Celková suma a členenie medzi zdroje financovania 
11.1 Celková hodnota operácie:
11.2 Financovanie zo Spoločenstva: 
11.3 Financovanie zo žiadateľskej krajiny: 

12. Charakter a výška výdavku, u ktorého sa zistila iregularita 
12.1 Charakter výdavku: 
12.2 Celková výška výdavku: 
12.3 Výdavok Spoločenstva: 
12.4 Výdavok žiadateľskej krajiny: 

13. Suma, ktorá by bola nesprávne vyplatená v prípade nezistenia tejto iregularity: 

14. Finančné dôsledky 
14.1 Časť výdavku podľa bodu 12.2, ktorá ešte nebola zaplatená:
Suma pripadajúca na EÚ:
Suma pripadajúca na žiadateľskú krajinu: 

15. Možnosť vymáhania:

16. Celková vrátená suma: 
16.1 Podiel pripadajúci na Spoločenstvo: 
16.2 Podiel pripadajúci na žiadateľskú krajinu: 

17. Celková suma, ktorá sa má vrátiť:
17.1 Podiel pripadajúci na Spoločenstvo: 
17.2 Podiel pripadajúci na žiadateľskú krajinu: 

18. Dátum osobitnej správy v zmysle časti F–7.5.2 Viacročnej finančnej dohody: 

STAV POSTUPOV 

19. Kroky, ktoré podniká žiadateľská krajina: 
19.1 Dočasné opatrenia: 

20. Administratívne konania: 

21. Súdne konania: 

22. Zdôvodnenie odstúpenia od vymáhacieho konania: 
22.1 Bola Komisia vopred informovaná o rozhodnutí odstúpiť od vymáhacieho konania? 

Áno ( ) Dátum a referencie Nie ( ) Nie je známe ( ) 

23. Došlo k odstúpeniu od trestného konania? 

Áno ( ) Nie ( ) Nie je známe ( ) 

24. Ukončenie postupov
24.1 Bola Komisia informovaná o administratívnych alebo súdnych rozhodnutiach alebo o hlavných bodoch týchto rozhodnutí v súvislosti s ukončením v zmysle časti F–7.5.1 Viacročnej finančnej dohody: 

Áno ( ) Dátum a referencie Nie ( ) Nie je známe ( ) 

25. Uložené pokuty (administratívne a/alebo súdne): 

26. Ďalšie zistenia: 

PRÍLOHA II 

Formulár: D-1 
Európska komisia –SAPARD - Prehlásenie o výdavkoch a žiadosť o platbu 
(zasiela sa Európskej komisii, DG AGRI, Rue de la Loi 130 (SAPARD) B – 1049 Brussels) 

Názov Programu ………………………………………… 
Rozhodnutie Komisie č.………………zo dňa …….. (v znení poslednej zmeny v zmysle rozhodnutia č.............. zo dňa................) 
Referenčné číslo Komisie ……… 

Podpísaný .........................................., ako splnomocnenec pre Národný fond zastupujúci Slovenskú republiku v súlade s ustanovením Viacročnej finančnej dohody, uzavretej medzi Slovenskou republikou a Komisiou, týmto prehlasujem, že celková suma uznateľných výdavkov v súlade s Programom, ktoré vznikli v období (od .... deň/mesiac/rok .... do ..... deň/mesiac/rok ...) dosahuje výšku.............. (národná mena),................. (euro, prepočítaná z národnej meny na základe sadzby (sadzieb) podľa priloženej tabuľky, v zmysle ustanovenia Článku 10, Časti A Prílohy k Viacročnej finančnej dohode). 

Podrobnejšie údaje o uvedených výdavkoch sú uvedené v priloženej tabuľke a tvoria neoddeliteľnú súčasť tohto prehlásenia. 

Súčasne prehlasujem, že príslušné opatrenia prebiehajú v uspokojivej miere v súlade s cieľmi Programu, a že podporné dokumenty sú a zostanú k dispozícii v zmysle ustanovení Článku 3 Viacročnej finančnej dohody a Článku 15, Časti A Prílohy k uvedenej dohode. 

Prehlasujem, že: 

1. Zoznam výdavkov je presný. Vychádza z účtov na úrovni jednotlivých projektov a je doložený písomnými dokladmi. Ako zoznam, tak aj príslušné doklady sú a zostanú k dispozícii pre kontrolné účely v súlade s Článkom 3 Viacročnej finančnej dohody a s Článkom 15, Časti A Prílohy k tejto dohode.

2. Buď Zoznam obsahuje podrobnosti o dlhoch určených k inkasu vo výške (.......... národná mena) (...... euro) s priložením údajov o ich celkovej výške na jednotlivé opatrenia, vrátane rozpisu príspevkov z národných verejných zdrojov a zo Spoločenstva; alebo Nevznikli žiadne dlhy, ktoré majú byť uhradené (nehodiace sa škrtnúť ). Toto prehlásenie obsahuje všetky dlhy, ktoré vznikli v čase od posledného prehlásenia, ktoré boli evidované dlhšie ako dva roky a ktoré sa odpočítajú z tohto prehlásenia o výdavkoch. 

3. Objem prostriedkov Spoločenstva na účte EUR SAPARD dosahuje ku dňu poslednej debetnej položky na konci štvrťroka, na ktorý sa toto prehlásenie vzťahuje (alebo ak ide o dodatočné prehlásenie, potom ku dňu v ňom stanovenému) ……….euro. Z tejto sumy čiastka …… euro zodpovedá získaným úrokom. 

Platbu sa má uhradiť na účet EUR SAPARD: 
Príjemca: 	 	
Banka: 	 	
Číslo účtu: 	 	
Majiteľ účtu (ak nie je totožný s príjemcom): 	 	

Toto prehlásenie o výdavkoch obsahuje ........ očíslovaných strán. 

Prehlásenie zostavil ……………….. Dátum, pečiatka a podpis riaditeľa Agentúry SAPARD. 

Prehlásenie bolo zostavené na základe mnou poskytnutých údajov o finančných prostriedkoch ....…………. Dátum a podpis účtovníka Agentúry SAPARD. 

Potvrdzujem: …………..: Dátum, pečiatka a podpis splnomocnenca pre Národný fond, zastupujúceho Slovenskú republiku. 
Vyhotovené v ……………, ……(dátum) 

PRÍLOHA III

Formulár D-1

Tabuľka A1 prehlásenie o oprávnených výdavkoch, ktoré vznikli v súvislosti s výnimočnou prírodnou katastrofou, ktorú za takúto uznala komisia dňa …… v zmysle ustanovení článku 16, odsek 1 (a) časti A: od začiatku programu v súvislosti s touto katastrofou 

Názov Programu: ………………………….
 
Rozhodnutie Komisie č. ……. zo dňa …… (poslednýkrát modifikované rozhodnutím č. ……. zo dňa …….) 

Vyjadrenie Komisie k výnimočnej prírodnej katastrofe, doklad: ………………………. 

Prehlásenie č. ……., ktoré pokrýva obdobie od začiarku uplatňovania opatrení článku 16, odsek 1 (a) pre výnimočnú prírodnú katastrofu, ako ju potvrdila Komisia v dňoch od (dátum) do (dátum) vrátane. 
Priority 	Národná mena	euro	
Názov 	Verejné výdavky	Súkromné financovanie	Celkové oprávnené náklady	Verejné výdavky	Súkromné financovanie	Celkové oprávnené náklady	
Opatrenie 	ES	Národné			ES	Národné			
(1) 	(2)	(3)	(4)	(2) + (3) + (4) = (5)	(6)	(7)	(8)	(6) + (7) + (8) = (9)	
1. Priorita 1 
Opatrenie 1 
Opatrenie 2 
Opatrenie n 
Priorita 1 celkom 	 	 	 	 	 	 	 	 	
n. Priorita n 
Opatrenie 1 
Opatrenie2 
Opatrenie n 
Priorita n celkom 	 	 	 	 	 	 	 	 	
Celkom 	 	 	 	 	 	 	 	 	

Rozdiely oproti predchádzajúcemu prehláseniu sú označené ”*” a vysvetlené na str. …… až …… 
Výmenné kurzy použité na prepočet národná mena/euro sú takéto: Kurz: ……….; Dátum:………….